Nyeste Skilderie af Kiøbenhavn, 1810-01-30
Fra det Kongelige Trykkerie i Stockholm er udkommen følgende Pardons=Placat, givet paa Deres Majestæters Kong Carl XIII. og Dronning Hedvig Elisabeth Charlottas Kronningsdag. Vi Carl den Trettende af Guds Naade &c. Gjøre vitterligt: At eftersom det baade i ældre og nyere Tider blandt Sverrigs Konger har været brugeligt, ved deres Kronninger at benaade og forskaane dem, som formedelst visse Forbrydelser og Misgierninger have taget Flugten eller sidde i Fængsel, saa have og Vi ved denne Vor og Vor Høitelskede Gemalindes Dronningens Kronningsfest, hvilken den høieste Gud har velsignet og gjort lykkelig, ligeledes fundet for godt at give selv de Ulykkelige og Feilende blandt Vore Undersaattere Overbeviisning om Vor Tilbøielighed til Naade og Mildhed, naar samme med Lovenes Kraft, og Samfundets Sikkerhed i nogen Maade kan forenes, og ville Viaf den Grund og i Kraft af dette Vort aabne Brev naadeligen have tilladt, at enhver, være sig af Krigsmagten til Lands og Vands eller andre Vore Undersaattere, som ud af Riget og dets underliggende Landskaber er rømt og ulovligen sig begivet har, samt ikke har begaaet neden for undtagne Misgierninger, skal staae aabent og frit for inden et Aar fra denne Dag, uden Frygt for Straf eller Krigstjeneste, i Riget at komme tilbage. til sit Huus, sin Bopæl og Næring, men om det ei saasnart skee kan, bør den eller de, der af denne Vor naadige Tilladelse vil nyde godt, inden samme Tid melde sig hos Vore i udenrigske Stæder værende Sendingsbude, Agenter og Commissarier; hvorhos de, som opholde sig i saadanne Lande, hvor de, under nærværende Krig, ikke kunne faae Kundskab om denne Vor Naadige Pardons Placat, skulle nyde samme Naade, naar de inden Et Aar efter Fredsslutningen iagttage hvad her foreskrevet er. Dog bør alle Forbrydere, ved Tilbagekomsten, naar Brøden er af saadan Beskaffenhed, forsone den Fornærmede og undergaae Kirke pligt. - De Romningsmænd af Krigsmagten, hvilke befinde sig uden for Riget og dets Landskaber, ville Vi vel for al Straf for Rømningsbrøden forskaane, men dog med det udtrykkelige Vilkaar, at de strax efter Kundgjørelsen af denne Vor Naadige Pardons-Placat, med al muelig Skyndsomhed, begive sig i deres forrige Krigstjeneste ved det Regiment eller Compagnie, hvorunder de høre. - Endvidere skulle alle de, hvilke for andre Forbrydelser end de her neden for undtagne allerede efter Dom ere i Fængsel eller og allene dertil dømte, men hvis Domme endnu ikke imod dem ere iværksatte, løsgives derfra, naar den halve Fængsels eller Arbeidstid er udstaaet; ligesaa ville Vi, i Henseende til Forbrydelser, som førend Vor og Vor Gemalindes Kronning ere blevne begaaede, men endnu ikke endeligen ere afsonede, lade Forbryderen, vederfares nogen Naade, naar underdanig Ansøgning derom gjøres, dog forbeholdes imidlertid den Fornærmede Ret og Erstatning. - Men fra denne almindelige Tilgivelse og Skaansel, vorde de aldeles udelukkede, som have begaaet Forsmædelse imod Gud og Affald fra den rene Evangeliske Læres sande og velgjørende Grundsætninger, Forræderie og Forbrydelse mod Rigets Sikkerhed; de, som dadlende have talet mod Os, gjort Mytterie og Oprør, de, som ere dømte til ei at komme under Pardon eller have søgt Vor Leide og faaet Afslag; de, som have begaaet Mordbrand, Mord og Nidingsværk, Drab, Anfald paa Forældre, Ran og Røverie, Blodskam, Svig og Bedragerie mod Kronen eller Banquen og andre, Tyverie af hvad Beskaffenhed det være maa; de, som ere dømte til Fængsel eller Arbeide paa Livstid, i hvad Misgierning de end maatte have begaaet, og endeligen de, som kunne overbevises om at have været saa formastelige, at de i Forventning af den Kongelige Naade i dette Tilfælde, nogen Misgierning have begaaet. - Hvilket enhver, i Særdeleshed Over Statholderen i Stockholm og Landshøfdingerne i Riget have underdanig at rette sig efter. Til ydermere Stadfæstelse have Vi dette med Egen Haand underskrevet og med Vort Kongel. Segl. ladet bekræfte. - Givet Stockholms Slot d. 29 Junii 1809. Carl.